దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
యువ క్రికెటర్‌ను బలితీసుకున్న బౌన్సర్
బౌలర్ విసిరిన బౌన్సర్ తలకు తగలడంతో వర్ధమాన క్రికెటర్ మృత్యువాత పడ్డాడు. గతంలోనూ ఆస్ట్రేలియా క్రికెటర్ ఫిలిప్ హ్యూస్ కూడా ఇలాగే మరణించాడు.
TNN | Updated:
Aug 16, 2017, 05:18PM IST
బౌలర్ విసిరిన బౌన్సర్ దెబ్బకు మరో యువ క్రికెటర్ బలైన విషాద సంఘటన పాకిస్థాన్&zwnj;లో చోటుచేసుకుంది. పాక్ స్వాతంత్ర్య దినోత్సవం సందర్భంగా ఖైబర్ ఫఖ్తునఖ్వా ప్రావిన్సుల్లోని మార్డన్ జిల్లాలో జరిగిన టీ20 మ్యాచ్ లో క్వెట్టా బియర్స్ జట్టు తరపున ఆడుతున్న జుబైర్ అహ్మద్ అనే యువ క్రికెటర్ ప్రత్యర్థి బౌలర్ విసిరిన బంతి తలకు తగలడంతో అక్కడికక్కడే మృతి చెందాడు. ఈ విషయాన్ని పాకిస్థాన్ క్రికెట్ బోర్డు (పీసీబీ) అధికారిక ట్విట్టర్ ఖాతాలో పేర్కొంది. జుబైర్ మరణం ద్వారా ఆటగాళ్లకు భద్రత ముఖ్యమనే విషయాన్ని మరోమారు గుర్తుచేస్తోందని, ఆడే సమయంలో హెల్మెట్ తప్పనిసరిగా ధరించాలని పీసీబీ సూచించిస్తూ, అహ్మద్ కుటుంబానికి తన ప్రగాఢ సానుభూతి తెలియజేసింది. గతంలో ఆస్ట్రేలియా క్రికెటర్ ఫిలిప్ హ్యూస్, బౌలర్ సీన్ అబాట్ వేసిన బౌన్సర్&zwnj;ను ఆడబోయి మృత్యువాత పడిన సంగతి తెలిసిందే.
Tragic death of Zubair Ahmed is another reminder that safety gear i.e. helmet must be worn at all times. Our sympathies with Zubair's family pic.twitter.com/ZNmWDYaT5w
&mdash; PCB Official (@TheRealPCB) August 16, 2017
వర్ధమాన ఆటగాడు జుబైర్ అహ్మద్ జమనాస్ అకాడమీలో సభ్యుడు. కామెంటేటర్, ఆస్ట్రేలియా క్రికెట్ జట్టు మాజీ ఆటగాడు డీన్ జోన్స్ తన ట్విట్టర్ ఖాతా ద్వారా జుబైద్ మృతికి సంతాపం తెలియజేశారు. మంగళవారం ఆస్ట్రేలియా క్రికెట్ జట్టు వైస్-కెప్టెన్ డేవిడ్ వార్నర్ దేశవాళీ ప్రాక్టీస్ మ్యాచ్ సందర్భంగా బౌలర్ జోష్ హేజల్&zwnj;వుడ్ విసిరిన బంతి మెడకు తగలడంతో గాయమైంది. అయితే మెడ పట్టేయడంతో ప్రమాదం నుంచి తృటిలో తప్పించుకున్నాడు. గాయం అంత తీవ్రమైంది కాకపోవడంతో త్వరలో బంగ్లాదేశ్&zwnj;తో జరిగే రెండు టెస్టులకు అందుబాటులో ఉంటాడు.
#ZubairAhmed young #cricketer From mardan #KPK received a short pitch delivery hit upon his head and died during match #ICC #Cricket #PCB pic.twitter.com/4ooW0hNJoS